बिसाइख’थिनि फोसावदिंनाय समा 4 एप्रिलनि बेलासि 6.00 रिंगायाव थुंगेनायनि उनावबो कक्राझार सान्जा जनजाति बिधान सभा बियाबनि बि.पि.एफ. दोलोनि बिजाथि प्रमिला रानी ब्रह्मनि न’आव थांनाय मोनाबिलि समाव 1 रोजानिबो गोबांसिन सुबुं थुबुरमा थानायखौ कक्राझार पुलिसआ आयेन आब्रुथिखौ नोजोर होनानै होस्रांनायनि उनाव प्रमिला रानी ब्रह्मआ गोख्रों सोंखारिदोंमोन। बेनि उनाव बि.टिसि.नि गाहाइ मावफुं सोद्रोमा प्रमद बर’आ फिनजाथाय होयोदि गनन्त्रिक हादोआव आदर्श आरो खान्थिखौ मानियै आरो बिसाइख’थि आयगनि बिथोनखौ मानियैनि थाखाय बेबादि जाथाया सोमजिदों होनना बुंथियो।